Pugna Mycalensis
Pugna Mycalensi, quae in promontorio Ionio nomine Mycale gesta est, nautae Graeci et Persici anno 479 a.C.n. in terra armis decreverunt, quod Persae inferiores sese existimantes naves in terram traxerant. Pugna ista fere simul cum illa Plataeensi commissa est. Leotychidas II rex Spartanus et Xanthippus dux classis Atheniensis cum Persis dimicaverunt. Graeci reliquias classis Persicae deleverunt, quae ex pugna Salaminia supererat.